Eriala on selline, et igal sügisel ja vahel ka kevadel toon töölt mõne kirbu koju.  Kuna valimiste tõttu hoiavad lapsed oma üleriideid klassides, siis sügelen nüüd juba iga päev.  Õnneks mõnikord vaid närvidest. (Teate küll - keegi räägib täidest ja pea hakkab kohe sügelema).  Kulub ohtralt teepuuõli ja pahameelt.  Eriti kurb on seetõttu, et kirpudele maitseb eriti hästi J.J.  Kes käib nüüd klassiga ujumas.  Mina toon koju ja öösel kolivad putukad  lapse peale.  Nii ka seekord.  Olin valmis talle misiganes tõendi kirjutama, et ta minu töö tõttu teiste narrimist kannatama ei peaks, aga kutt ütles, et ta ei häbene midagi. Omavanustest ei tee välja ja täiskasvanutele vastab, et ema sai töö juurest kirbu ja kogu lugu. Õnneks ei märganud seekord vist keegi. Vähemalt ei uuritud, et mis täpid sul on.  Proovin alati kirpe riietega pesumasinasse panna, et nad äravooluteed saata, aga mõnikord see kohe ei õnnestu.  Jama, jama.  Sots.töötajatel on samalaadsed mured, ma tean.  Sügeliste vastu olen hakanud antiseptilist geeli kotis kaasas kandma.  Rahustab hinge ka siis kui käe lingil mingi sülje sisse pistad.  Õnneks juhtub seda harva.